**a Gazdasági és Városstratégiai Bizottság**

**2016. május 30-i RENDKÍVÜLI ülésének**

**határozatai**

**181/2016.(V.30.) GVB. sz. határozat**

A Gazdasági és Városstratégiai Bizottság az ülés napirendjét az alábbiak szerint határozza meg:

**I.**

**NYILVÁNOS ÜLÉS**

1. Javaslat a CLLD Helyi Akciócsoporttal kapcsolatos döntések meghozatalára

Előadó: Szakály Szabolcs, a Városfejlesztési Kabinet vezetője

**Felelős:**Lendvai Ferenc, a Gazdasági és Városstratégiai Bizottság elnöke

**182/2016.(V.30.) GVB. sz. határozat**

A Gazdasági és Városstratégiai Bizottsága a „Javaslat a CLLD Helyi Akciócsoporttal kapcsolatos döntések meghozatalára” című előterjesztést megtárgyalta, és a 115/2016.(IV.20.) Kgy. számú határozatban kapott felhatalmazás alapján a következő döntéseket hozta:

1. A Bizottság megismerte a Helyi Akciócsoport konzorciumi körének tagjaira tett javaslatot, és az abban foglaltakkal, valamint Szombathely Megyei Jogú Város Önkormányzata részvételével **egyetért azzal, hogy az együttműködő partnerek között kizárólag szombathelyi székhelyűek szerepeljenek.**
2. A Bizottság támogatja, hogy a konzorcium képviseletét, vezetését Szombathely Megyei Jogú Város Önkormányzata lássa el.
3. A Bizottság támogatja, hogy a szervezet neve „Savaria Jövőjéért Helyi Közösség” legyen.
4. A Bizottság egyetért azzal a javaslattal, hogy az Önkormányzatot a HACs munkájában Illés Károly alpolgármester képviselje.
5. A Bizottság a helyi közösség tagjainak együttműködési megállapodását **a bizottsági ülésen kiosztottak szerinti** tartalommal jóváhagyja, és felhatalmazza a polgármestert az együttműködési megállapodás és a részvételről szóló nyilatkozatok aláírására.

**Felelősök:** Dr. Puskás Tivadar polgármester

Lendvai Ferenc, a Gazdasági és Városstratégiai Bizottság elnöke

Illés Károly alpolgármester

(a végrehajtásért: Szakály Szabolcs, a Városfejlesztési Kabinet vezetője)

**Határidő:** 1-4. pont: azonnal

5. pont: 2016. május 31.

**183/2016.(V.30.) GVB. sz. határozat**

**A Gazdasági és Városstratégiai Bizottsága felkéri a polgármestert, hogy a közösségi szinten irányított városi helyi fejlesztési stratégia folyamatáról adjon rendszeres tájékoztatást a Közgyűlés számára.**

**Felelősök: Dr. Puskás Tivadar polgármester**

**Lendvai Ferenc, a Gazdasági és Városstratégiai Bizottság elnöke**

**Illés Károly alpolgármester**

**(a végrehajtásért: Szakály Szabolcs, a Városfejlesztési Kabinet vezetője)**

**Határidő: folyamatos**

Szombathely, 2016. május 30.

Lendvai Ferenc

A Bizottság elnöke